rejauldu/bengali-wikipedia huggingface dataset:
২০১৯–২০ উয়েফা ইউরোপা লিগ উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৪৯তম আসর এবং উয়েফা কাপ হতে উয়েফা ইউরোপা লিগে নামে পরিবর্তন করার পর ১১তম আসর ছিল।  এই আসরের ফাইনাল পোল্যান্ডের গাডায়েন্সকের স্টেডিওন এনেরগা গাডায়েন্সকে অনুষ্ঠিত হবে। ২০১৯–২০ উয়েফা ইউরোপা লিগের বিজয়ী দল ২০২০ উয়েফা সুপার কাপে ২০১৯–২০ উয়েফা চ্যাম্পিয়নস লিগ বিজয়ীর বিরুদ্ধে খেলার অধিকার অর্জন করবে। উক্ত খেলায় অংশগ্রহণকারী উভয় দল স্বয়ংক্রিয়ভাবে ২০২০–২১ উয়েফা চ্যাম্পিয়নস লিগের গ্রুপ পর্বের জন্যও উত্তীর্ণ হয়ে যাবে এবং যদি তারা ইতোমধ্যে তাদের লিগ খেলার মধ্য দিয়ে যোগ্যতা উত্তীর্ণ হয়, তবে সংরক্ষিত আসনটি ২০১৯–২০ লিগ ১-এর ৩য় স্থান অধিকারী দলকে দেওয়া হবে, যারা বর্তমানে পরবর্তী মৌসুমের প্রবেশ তালিকায় ৫ম স্থানে রয়েছে।  এই আসরের নকআউট পর্ব হতে ভিডিও সহকারী রেফারি (ভিএআর) প্রক্রিয়াটি ব্যবহার করা হবে।  চেলসি হচ্ছে উয়েফা ইউরোপা লিগের ইতিহাসে সর্বমোট ২ বার এবং বর্তমান চ্যাম্পিয়ন।  ইউরোপা লিগের শিরোপাধারী দল হওয়ার ফলে এবং একই সাথে তাদের লিগে খেলার মাধ্যমে চেলসি ২০১৯–২০ উয়েফা চ্যাম্পিয়নস লিগে খেলার যোগ্যতা অর্জন করেছে। তাই, ২০১৯–২০ উয়েফা চ্যাম্পিয়নস লিগে তাদের নিজেদের গ্রুপে তৃতীয় স্থান অর্জন করলেই চেলসি কেবলমাত্র তাদের ইউরোপা লিগের শিরোপা রক্ষণ করার প্রচেষ্টা করতে পারবে।  আরও দেখুন ২০১৯–২০ উয়েফা চ্যাম্পিয়নস লিগ ২০২০ উয়েফা সুপার কাপ  তথ্যসূত্র  বহিঃসংযোগ    2 2019-20 বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
Flag Coat of Arms thumb|120px|center|Rocha Flag thumb|120px|center|Rocha Coat of Arms Statistics Capital:  Rocha Area:  10.551 km² Inhabitants: 69.937 (2004) Pop. Density: 6.63 inh./km² Demonym: rochense Website: rocha.gub.uy   (in Spanish) ISO 3166-2:  UY-RO Politics Intendant: Artigas Barrios  (FA) Ruling party: Frente Amplio Map 200px|Departments of Uruguay: Rocha রোচা (Rocha) উরুগুয়ের পূর্বভাগের একটি ডিপার্টমেন্ট। এখানে কাবো পোলোনিও, ভালিসাস, আগুয়াস, ইত্যাদি প্রাকৃতিক সৌন্দর্যময় স্থান আছে। রোচাস সমুদ্র তীরবর্তী পর্যটনভিত্তিক শহরগুলির জন্য বিখ্যাত। গ্রীষ্মের ছুটিতে এগুলিতে বহু লোকের আগমন হয়। অভ্যন্তরভাগের অর্থনীতি গবাদি পশুর খামারের উপর নির্ভরশীল।  রোচা ডিপার্টমেন্টের মূল শহরগুলি হল রোচা, কাস্তিয়োস, লাস্কানো, চুই, ও লা পালোমা।  বিষয়শ্রেণী:উরুগুয়ের ডিপার্টমেন্ট
এলিসাবেথ ম্যাক্সওয়াল্ড (, ২১ জুন ১৯৬৭ – ৯ জুলাই ২০১৩) একজন অস্ট্রিয়ান প্যারালিম্পিক স্কিয়ার ছিলেন। তিনি ১৯৮৮ সালের শীতকালীন প্যারালিম্পিক গেমসে প্যারালিম্পিক আলপাইন স্কিইংয়ে এবং ১৯৯৮ সালের শীতকালীন প্যারালিম্পিক গেমসে নর্ডিক স্কিইংয়ে অস্ট্রিয়ার প্রতিনিধিত্ব করেন। প্যারালিম্পিকে তিনি মোট চারটি পদক অর্জন করেন, যার মধ্যে দুটি স্বর্ণপদক, একটি রৌপ্যপদক এবং একটি ব্রোঞ্জ পদক।   কর্মজীবন  তিনি ১৯৮৮ সালের শীতকালীন প্যারালিম্পিক গেমসে প্রতিদ্বন্দ্বিতা করেন এবং ৪ মিনিট ১৮.৪৭ সেকেন্ড সময় নিয়ে জায়ান্ট স্ল্যালমে স্বর্ণপদক জয় করেন (দ্বিতীয় স্থান অধিকারী কারা দানে ৪ মিনিট ৫৯.৬২ সেকেন্ড সময়ে এবং তৃতীয় স্থান অধিকারী সুজানা হেরেরা ৫ মিনিট ৩০.৪১ সেকেন্ড সময়ে স্কিইং শেষ করেন)। তবে, মহিলাদের ডাউনহিল বি১ ইভেন্টে তিনি ডিসকোয়লিফাইড হয়ে যান।  তিনি নাগানোতে অনুষ্ঠিত ১৯৯৮ সালের শীতকালীন প্যারালিম্পিক গেমসেও অংশগ্রহণ করেন। সেখানে তিনি নর্ডিক স্কিইংয়ের ৫ কিলোমিটার ক্লাসিক টেকনিক রেসে জার্মান অ্যাথলিট ভেরেনা বেন্তেলে এবং রুশ ক্রীড়াবিদ লিউবভ পানিনিখের চেয়ে এগিয়ে থেকে স্বর্ণপদক জয় করেন। তিনি ৩x২.৫ কিমি ব্র্যাকেটে গ্যাব্রিয়েল বার্গোফার এবং রেনাটা হোনিশের সাথে যৌথভাবে রৌপ্যপদক জয় করেন। এছাড়াও তিনি ৫ কিমি ফ্রিস্টাইল রেসে ব্রোঞ্জ পদক লাভ করেন।   আরও দেখুন   ফাতেমা নিজাম  রিমা আবদেলি   তথ্যসূত্র    বহিঃসংযোগ   অস্ট্রীয় প্যারালিম্পিক কমিটির ওয়েবসাইটে এলিসাবেথ ম্যাক্সওয়াল্ড  আন্তর্জাতিক প্যারালিম্পিক কমিটির ওয়েবসাইটে এলিসাবেথ ম্যাক্সওয়াল্ড  বিষয়শ্রেণী:১৯৬৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:১৯৮৮ শীতকালীন প্যারালিম্পিকে পদক বিজয়ী বিষয়শ্রেণী:১৯৯৮ গ্রীষ্মকালীন প্যারালিম্পিকে পদক বিজয়ী বিষয়শ্রেণী:আলপাইন স্কিইংয়ে প্যারালিম্পিক পদক বিজয়ী বিষয়শ্রেণী:অস্ট্রীয় ক্রীড়াবিদ
সুখদর্শন, নাগদামিনী বা সুদর্শন বা নাগদল, বড়ো কানুর বা কোবা রসুন (), () (বৈজ্ঞানিক নাম: Crinum asiaticum) বাংলার একটি ফুল। এটি অমরিলিডাসি পরিবারের অর্ন্তভুক্ত একটি উদ্ভিদ। চমৎকার দর্শন এই ফুলে হালকা মিষ্টি ঘ্রাণ আছে। এই গাছের ঔষধি গুণও রয়েছে। উষ্ণমন্ডলীয় দেশসমূহে এটি বাগানের শোভাবর্ধক হিসেবে লাগানো হয়। এই গাছের গোড়ায় পেঁয়াজের মত কন্দ বা বাল্ব হয়। এর ফুল বেশ বড়, সাদা, সুগন্ধি এবং সুন্দর। এই গাছের সকল অংশই বিষাক্ত, যদি খাওয়া হয় বা শরীরে প্রবেশ করে। এমনকি এই গাছের রস ত্বকের সংস্পর্শে আসলেও ইরিটেশন হতে পারে।  বিবরণ এই প্রজাতির ফুল সাদা, তবে আকারে ছোট এবং পাপড়ির নিচ হালকা বেগুনি।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৫।  বিষাক্ততা সম্পূর্ণ উদ্ভিদটি বিষাক্ত, বিশেষত বাল্ব।  এতে বিভিন্ন ধরনের এলকালয়েড রয়েছে যেমন লাইকোরিন এবং টাজেটিন। এটি কেউ খেলে বমি, পেট ব্যথা, ডায়রিয়া, কোষ্ঠকাঠিন্য, অনিয়মিত শ্বাসক্রিয়া, রক্তপ্রবাহ বৃদ্ধি, জ্বর ইত্যাদি সমস্যা দেখা যায়। অধিক মাত্রায় ব্যবহারের ফলে স্নায়ুতন্ত্রের পক্ষাঘাত এমনকি মৃত্যু কারণ হতে পারে।  চিত্রমালা  থাম্ব   তথ্যসূত্র   বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:ভারতের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:জাপানের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:চীনের উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
সিন্ধি লোককথা ()  হল সিন্ধুতে কয়েক শতাব্দী ধরে গড়ে উঠা লোক ঐতিহ্য। সিন্ধুঅঞ্চল সমস্ত রূপ এবং রঙ নিয়ে লোককথায় ভরপুর। ঐতিহ্যবাহী ওয়াতায়ো ফকিরের গল্প, মরিরোর কিংবদন্তি, ডোডো চানেসারের মহাকাব্যিক কবিতা থেকে শুরু করে মারুইয়ের বীরত্বপূর্ণ চরিত্রের মতো প্রকাশ, যা এ অঞ্চলের সমসাময়িক লোককাহিনীগুলোর মধ্যে স্বতন্ত্র। সাসুইয়ের প্রেমের গল্প, যে তার প্রেমিক পুনহুর জন্য অনুশোচনা করে, প্রতিটি সিন্ধি বসতিতে পরিচিত এবং গাওয়া হয়। সিন্ধুর লোককথার অন্যান্য উদাহরণের মধ্যে রয়েছে উমর মারুই এবং সুহুনি মেহরের (পাঞ্জাব অঞ্চলের সোহনি মাহিওয়াল) গল্প।Kalyan Adwani, ed. Shah Jo Risalo. Jamshoro: Sindhi Adabi Board, 2002.  সিন্ধি লোকগায়ক এবং গায়িকারা সিন্ধি লোককথা প্রচারে গুরুত্বপূর্ণ ভূমিকা পালন করেন। তারা সিন্ধুর প্রতিটি গ্রামে আবেগপূর্ণ গানের মাধ্যমে সিন্ধুর লোককথা পরিবেশন করে থাকেন। থাম্ব| সিন্ধুর সোবদার জামালির সমাধিতে লায়লা ও মজনুর লোককথার ম্যুরাল, যা ২০১০ সালে ভেঙে পড়েছিল সিন্ধি আদাবি বোর্ডের ফোকলোর অ্যাণ্ড লিটারেচার প্রকল্পের অধীনে সিন্ধি লোককথা চল্লিশটি খণ্ডে সংকলিত হয়েছে। এই মূল্যবান প্রকল্পটি সম্পন্ন করেছিলেন বিখ্যাত সিন্ধি পণ্ডিত ড. নবী বক্স বালোচ।   সংস্থাটি সিন্ধি লোককাহিনী, কবিতা, অভিধান, প্রত্নতত্ত্ব এবং মৌলিক সাহিত্যকর্ম প্রকাশ করেছে। এই রচনাগুলির মধ্যে শাহ আব্দুল লতিফ ভিট্টাই, সচল সরমস্ত, চেন রাই সামি, খলিফা নবী বক্স লাঘারি, মিয়ুন শাহ ইনায়াত, হামাল খান লাঘারি, তালিব-উল-মোলা এবং সিন্ধুর অন্যান্য মরমী কবিদের কাব্য রচনার সংকলন অন্তর্ভুক্ত রয়েছে। সংস্থাটি বিশ্বসাহিত্য থেকে নির্বাচিত কাজ, পাণ্ডুলিপি এবং অন্যান্য লেখার অনুবাদ সিন্ধি ভাষায় প্রকাশ করেছে।  প্রকল্পের উপাদান মৌখিক ঐতিহ্য গ্রামীন জনশ্রুতি এবং লিখিত উপাত্ত উভয় থেকে সংগ্রহ করা হয়েছে। লোকসাহিত্যের এ সংকলনটি সিন্ধি লোককথা এবং সাহিত্যের বিভিন্ন অংশ নিয়ে কাজ করে, যেমন, উপকথা এবং রূপকথা, পৌরাণিক প্রেমকাহিনী, লোক -কবিতা, লোকগীতি, প্রবাদ এবং ধাঁধা । এ সংকলনের ত্রিশটি খণ্ডের মধ্যে রয়েছে:   সরমাদ সিন্ধি  মাদাহুন আইন মানাজাতুন ( এবং )  মুনাকিবা ()  মুজিজা ()  মৌলুদ ()  তিহা আখরিয়ুন বা সিহারফি ()  বেইট ()  ওয়াকি আতি বাইতা ()  নার জা বৈতা ()  লোক গীত ()  লোকে কাহানিয়ুন ()  ইশকিয়া দাস্তান ()  Moriro ain Mangar Machh ()  লিলান চনেসার ()  উমর মারুই ()  মোমল রানো ()  নূরী জাম তামাচি ()  সাসুই পুনহুন ()  আচার এবং আচার, অনুষ্ঠান এবং কুসংস্কার ( এবং )  ডোডো চানেসার ()  জং নমো ()  সিন্ধি ধাঁধা ()  গীচা ()  সোহনি মেহর ()  দোয়ার ()   আরো পড়ুন    বেলুচি লোককাহিনী  সারাইকি লোককাহিনী  পাঞ্জাবি লোককাহিনী  পাকিস্তানি লোককাহিনী   তথ্যসূত্র    বহিঃসংযোগ    সিন্ধি আদবি বোর্ড  বিষয়শ্রেণী:সিন্ধি ভাষা বিষয়শ্রেণী:নারীবাদ ও লোকগাথা এডিটাথন ২০২৪ বিষয়শ্রেণী:নারীবাদ ও লোকগাথা এডিটাথন ২০২৪-এ তৈরিকৃত নিবন্ধ
ড্যারিল ওহলসেন (জন্ম ৬ মার্চ ১৯৭৩) একজন অস্ট্রেলীয় প্রাক্তন স্প্রিন্টার, যিনি ২০০০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে ব্রোঞ্জপদক বিজয়ী অস্ট্রেলীয় বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:১৯৯৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার
টুইটার (বর্তমানে এক্স)-এ করা টুইটগুলোকে উদ্ধৃত করার একটি টেমপ্লেট   ব্যবহার   {| class="wikitable" style="width: 100%" |+ শুধু আবশ্যক প্যারামিটার, অনুভূমিক বিন্যাসে |- style="vertical-align:top;" |  {{Cite tweet |user= |number= |date= |title= }}   {{Cite tweet |author= |author-link= |user= |number= |date= |title= |retweet= |access-date= |language= }}   When known, the author's real name should be specified in the  parameter. If their real name is not known, then the tweet is probably not an acceptable usage of a self-published source.   Examples  {{Cite tweet |user=Pigsonthewing |number=564068436633214977 |date = 7 February 2015 |title=This is an example tweet. Hello, Wikipedians! }}   {{Cite tweet |user=Pigsonthewing |author=Andy Mabbett |number=564068436633214977 |date = 7 February 2015 |title=This is an example tweet. Hello, Wikipedians! }}   {{Cite tweet |user=Pigsonthewing |author=Andy Mabbett |number=564068436633214977 |date = 7 February 2015 |title=This is an example tweet. Hello, Wikipedians! |retweet=Wikimedia Foundation [Wikimedia]}}     Error detection   The parameters , , , and  are . If omitted or left blank, errors will be reported. For example:  {{Cite tweet|title=I'm an incomplete citation!}}    The tweet URL depends on  and ; if either or both are missing, the URL defaults to https://twitter.com/  Errors are tracked in :Category:Cite tweet templates with errors   Parameters    আরও দেখুন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। প্রস্তাবনা অনুসারে।  মাসুম-আল-হাসান (আলাপ) ১৮:৩১, ১৫ জুলাই ২০২৩ (ইউটিসি) বাসন্তী (২০০৮-এর চলচ্চিত্র)   – (অপসারণের প্রস্তাবনা দেখুনলগ দেখুন) () নিবন্ধে কোনো তথ্যসূত্র নেই। WP:GNG ও WP:NFILM পূরণ করে না। — হাসিব (আলাপ) ০৫:২৪, ৫ জুলাই ২০২৩ (ইউটিসি)  @Haseeb55 ব্যক্তিগত কাজে দীর্ঘদিন সম্পাদনা বিরতি দেওয়ায় আমার অনুবাদ করা নিবন্ধগুলোর তথ্যসূত্র এবং এর অনুবাদে যথেষ্ট ত্রুটি আছে। বাসন্তী (২০০৮-এর চলচ্চিত্র) নিবন্ধটির উন্নায়ন প্রয়োজন। অযথা অপসরণ তো আর সমাধান নয়। এই নিবন্ধের তথ্যসূত্র যুক্ত করা যাবে। তাই অপসারণ করার প্রয়োজন বলে আমি মনে করি না। ❯❯❯  ধর্মাবতার  «আলাপ» ১৬:০৬, ৫ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|'জাম-দ্ব্যাংস-য়ে-শেস-রিন-ছেন 'জাম-দ্ব্যাংস-য়ে-শেস-রিন-ছেন () (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।   সংক্ষিপ্ত জীবনী  'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে () নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান () নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তার তিন পুত্র ছিলেন নাম-ম্খা'-দ্পাল-ব্জাং (), শেস-রাব-ব্জাং-পো (), এবং র্দো-র্জে-র্গ্যাল-পো ()।    তথ্যসূত্র    আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, p. 672.  বিষয়শ্রেণী:১৩৬৪-এ জন্ম বিষয়শ্রেণী:১৪১৩-এ মৃত্যু বিষয়শ্রেণী:রালুং বৌদ্ধবিহারের প্রধান
পরমজিত কাউর গুলশন (জন্ম: ৪ জানুয়ারি ১৯৪৯) একজন ভারতীয় রাজনীতিবিদ, যিনি শিরোমণি অকালী দলের রাজনীতির সাথে যুক্ত আছেন। তিনি দুইবার লোকসভা নির্বাচনে বিজয়ী হয়েছিলেন।"Detailed Profile". Government of India. Retrieved 2011-01-11. http://archive.india.gov.in/govt/loksabhampbiodata.php?mpcode=4131  জন্ম তিনি ভারতের পাঞ্জাব প্রদেশের ভাতিন্দা জেলার আকালি জালাল গ্রামে ১৯৪৯ সালের জুন মাসের ৪ তারিখে জন্মগ্রহণ করেন। তার পিতার নাম ধন্না সিং গুলশন এবং তারমায়ের নাম বসন্ত কাউর।  শিক্ষাজীবন তিনি পড়াশোনা করেছেন চন্ডিগড়ের পাঞ্জাব বিশ্ববিদ্যালয় এবং অমৃতসরের গুরু নানক দেব বিশ্ববিদ্যালয়ে। তিনি বিএড কোর্সে উত্তীর্ণ হয়েছিলেন। এছাড়াও, তিনি অর্থনীতি ও সমাজবিজ্ঞানে দুবার মাস্টার্স ডিগ্রি লাভ করেন।  কর্মজীবন ১৯৭৪ সালে তিনি সরকারি চাকরিতে যোগদান করেন। তিনি সরকারি মাধ্যমিক বিদ্যালয়ে সামাজিক বিজ্ঞানের শিক্ষক হিসেবে যোগদান করেন। পাঞ্জাব প্রদেশের বিভিন্ন মাধ্যমিক বিদ্যালয়ে তিনি কর্মরত ছিলেন। ২০০৪ সালের ১২ ফেব্রুয়ারি সালে মোহালির সরকারি সিনিয়র মাধ্যমিক বিদ্যালয়ের প্রধান শিক্ষিকা হিসেবে অবসরগ্রহণ করেন।  রাজনৈতিক জীবন সরকারি চাকরি থেকে অবসরগ্রহণের পর তিনি শিরোমণি আকালি দলে যোগ দেন। ২০০৪ সালে তিনি ভাতিন্দা থেকে লোকসভা নির্বাচনে প্রার্থী হন। তিনি নির্বাচনে জয়লাভ করেন। তিনি লোকসভায় ডিলিমিটেশন বিষয়ক কমিটি, রেলওয়ে বিষয় কমিটি, মানবসম্পদ উন্নয়নবিষয়ক কমিটি এবং পেট্রোলিয়াম ও প্রাকৃতিক গ্যাস মন্ত্রণালয়ের পরামর্শক কমিটির সদস্য ছিলেন।  ২০০৯ সালে তিনি ফরিদকোট থেকে লোকসভা নির্বাচনে প্রার্থী হন। তিনি সেবার ৪৯.১৯% ভোট পেয়ে নির্বাচিত হন। সেবার তিনি লোকসভার তফসিলি জাতি ও উপজাতির উন্নয়ন বিষয়ক কমিটি, কৃষিবিষয়ক কমিটি ও আইনবিষয়ক কমিটির সদস্য হিসেবে কাজ করেছিলেন।  ২০১৪ সালে তিনি পুনরায় ফরিদকোট থেকে লোকসভা নির্বাচনে দাঁড়ালেও সেবার আম আদমি পার্টির প্রফেসর সাধু সিং এর নিকট পরাজিত হন।  ২০১৯ সালে আসন্ন লোকসভা নির্বাচনে তিনি ফরিদকোট থেকে প্রফেসর সাধু সিং এর বিরুদ্ধে পুনরায় লড়ার প্রস্তুতি নিচ্ছেন।https://m.hindustantimes.com/lok-sabha-elections/lok-sabha-elections-2019-faridkot-mp-sadhu-singh-maintained-low-profile-during-his-tenure/story-lMir0Ub8wqSSQss9VFHHKI.html  অন্যান্য কর্মকাণ্ড রাজনীতির পাশাপাশি বিভিন্ন সামাজিক কর্মকাণ্ডে যুক্ত আছেন তিনি। তিনি পিছিয়ে পড়া জনগোষ্ঠীর জন্য নিবেদিতপ্রাণ একজন মানুষ। তিনি অনাথ ও প্রবীণ ব্যক্তিদের কাছের মানুষ। তিনি সামাজিক সংগঠন 'বাবা ফরিদ ক্লাব' এর সাথে যুক্ত আছেন। সংগঠনটি মাদকাসক্তি নির্মূল কেন্দ্র পরিচালনা করে। এছাড়াও সংস্থাটির উদ্যোগে বিনামূল্যে রক্তদান, বৃক্ষরোপণসহ বিভিন্ন সামাজিক কর্মকাণ্ড পরিচালিত হয়।  ব্যক্তিগত জীবন ১৯৭৮ সালের জানুয়ারি মাসের ২২ তারিখে তিনি নির্মল সিং এর সাথে বিবাহবন্ধনে আবদ্ধ হন। তাদের দুইটি মেয়ে আছে।  তথ্যসূত্র  বিষয়শ্রেণী:ভারতীয় ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:শিরোমণি অকালী দলের রাজনীতিবিদ বিষয়শ্রেণী:গুরু নানক দেব বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:পাঞ্জাব, ভারতের রাজনীতিতে নারী বিষয়শ্রেণী:পাঞ্জাব, ভারতের লোকসভা সদস্য বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:লোকসভার নারী সদস্য
রাজা দ্বিতীয় বিগ্রহপাল (৯৬০–৯৮৮ খ্রিষ্টাব্দ) ছিলেন পাল রাজবংশের দশম রাজা। তিনি ছিলেন পাল রাজা দ্বিতীয় গোপালের পুত্র এবং পিতার মৃত্যুর পর তিনি পিতার স্থলাভিষিক্ত হন। তিনি মোট ২২ বছর রাজত্ব করেন। পাল রাজবংশের হারানো গৌরব ও প্রতিপত্তি পুনরুদ্ধারকারী খ্যাতিমান ১ম মহিপাল ছিলেন তার পুত্র এবং উত্তরসূরি।   শাসনামল  তার রাজত্বকালে পাল সাম্রাজ্য গৌড়, রাঢ়, অঙ্গ ও বঙ্গ প্রভৃতি ছোটো ছোটো রাজ্যে বিভাজিত হয়ে যায়। ফলে তার রাজত্ব শুধু মগধ ও অঙ্গ তথা বর্তমান বিহার অঞ্চলে সীমাবদ্ধ হয়ে যায়। তার সিংহাসনে আরোহণের পূর্ব থেকেই পাল রাজ্যসীমার মধ্যে উত্তর-পশ্চিম বাংলায় প্রভাব বিস্তার করে স্বাধীন ভাবে রাজত্ব করতে থাকে। এই রাজবংশের শাসকেরা নামের শেষে ‘-পাল’ উপসর্গটি ব্যবহার করতেন (যেমন রাজ্যপাল, নারায়ণপাল ও নয়পাল)। এই রাজবংশের উৎস অজ্ঞাত। তবে এই ব্যাপারে সর্বাধিক যুক্তিগ্রাহ্য মতটি হল, কোনও এক পাল আধিকারিক রাজধানী সহ পাল সাম্রাজ্যের একটি বৃহৎ অংশের ক্ষমতা হস্তগত করে এই রাজবংশ প্রতিষ্ঠা করেছিলেন।  রাজা দ্বিতীয় বিগ্রহপালকে চান্দেল ও কলচুরি আক্রমণও সহ্য করতে হয়। হরিকেলের (পূর্ব ও দক্ষিণ বাংলা) কান্তিদেব ‘মহারাধিরাজ’ উপাধি গ্রহণ করেন এবং একটি পৃথক রাজ্য স্থাপন করেন। পরবর্তীকালে চন্দ্র রাজবংশের কল্যাণচন্দ্র পাল রাজত্বের অনেকাংশ শাসন করে। তবে তার পুত্র ১ম মহীপালের আমলে পাল সাম্রাজ্য বেশিরভাগ হারানো অঞ্চল ফিরে পায়।   আরও দেখুন   তৃতীয় বিগ্রহপাল  পাল সাম্রাজ্য  বাংলার শাসকগণ   তথ্যসূত্র   বহিঃসংযোগ   বিষয়শ্রেণী:৯৬০-এ জন্ম বিষয়শ্রেণী:৯৮৮-এ মৃত্যু বিষয়শ্রেণী:বাংলার শাসক বিষয়শ্রেণী:বাংলাদেশের ইতিহাস বিষয়শ্রেণী:পশ্চিমবঙ্গের ইতিহাস বিষয়শ্রেণী:৯৭৮-এ মৃত্যু বিষয়শ্রেণী:পাল রাজা
বাংলাদেশ নেভাল এভিয়েশন হচ্ছে বাংলাদেশ নৌবাহিনীর উড্ডয়ন শাখা। বাংলাদেশ নৌবাহিনীকে দ্বি-মাত্রিক শক্তিতে পরিণত করে ১৪ জুলাই ২০১১ সালে এর যাত্রা শুরু হয়।   ইতিহাস  বাম|থাম্ব| বাংলাদেশ নৌবাহিনীর ডরনিয়ার ডিও-২২৮এনজি সামুদ্রিক টহল বিমান  ১৯৭১ সালে বাংলাদেশ মুক্তিযুদ্ধের সময় বাংলাদেশ নৌবাহিনী যাত্রা শুরু করে। সেই সময় নৌবাহিনী ছিল কেবল সমুদ্র উপরিস্থ জাহাজ দিয়ে সজ্জিত একটি বাহিনী। নতুন সহস্রাব্দে এসে বাংলাদেশ নৌবাহিনী ডুবোজাহাজ এবং বিমান দিয়ে সজ্জিত একটি ত্রিমাত্রিক বাহিনী হিসেবে গড়ে ওঠার প্রয়োজনীয়তা অনুভব করতে শুরু করে। ২০০৯ সালে নৌবাহিনীর জন্য প্রথম দুটি বিমানের ক্রয়াদেশ দেওয়া হয়। বিমান দুটি ছিল আগুস্তা ওয়েস্টল্যান্ড এডব্লিউ-১০৯ অনুসন্ধান ও উদ্ধার হেলিকপ্টার।  ২০১১ সালের ১৪ জুলাই এই দুটি হেলিকপ্টার যুক্ত হওয়ার মধ্য দিয়ে নেভাল এভিয়েশন আনুষ্ঠানিকভাবে যাত্রা শুরু করে। ২০১৩ সালে দুইটি ডরনিয়ার ডিও ২২৮এনজি সামুদ্রিক টহল বিমান এই বহরে যুক্ত হয়।  ২০১০ সালে ফোর্সেস গোল ২০৩০ প্রণয়নের পর এই লক্ষ্য অনুসারে নেভাল এভিয়েশনের উন্নয়ন চলমান রয়েছে।  বাংলাদেশ নেভাল এভিয়েশন ২০১৪ সালের মার্চ মাসে ডিও-২২৮এনজি বিমান নিয়ে নিখোজ মালয়েশিয়া এয়ারলাইন্স ফ্লাইট ৩৭০ এর অনুসন্ধান অভিযানে যোগদান করেছিল। অস্ট্রেলিয়ার এক অনুসন্ধান সংস্থা বঙ্গোপসাগরে বিমানের ধ্বংসাবশেষ শনাক্ত করার দাবি করার পর ২০১৪ সালের মে মাসে নতুন করে আরো একবার অনুসন্ধান অভিযান চালানো হয়েছিল।   প্রতিক  বাংলাদেশ নৌবাহিনীর বিমানসমূহ, বাংলাদেশের জাতীয় পতাকার সাথে মিল রেখে সবুজ ও লাল পরিচয়সূচক চক্র ব্যবহার করে। বিমানের লেজে নৌবাহিনীর পতাকা বসানো থাকে। বিমানের ডানপাশে বাংলায় "বাংলাদেশ নৌবাহিনী" ও বামপাশে ইংরেজিতে "BANGLADESH NAVY" লেখা রয়েছে।    বিমান ঘাঁটি  নেভাল এভিয়েশন বর্তমানে চট্টগ্রাম শাহ আমানত আন্তর্জাতিক বিমানবন্দরের পাশে অবস্থিত নিজস্ব হ্যাঙ্গার থেকে উড্ডয়ন কার্যক্রম পরিচালনা করছে।    বিমান বহর  ডান|থাম্ব| বাংলাদেশ নৌবাহিনীর একটি এডব্লিউ ১০৯ অনুসন্ধান ও উদ্ধার হেলিকপ্টার বিমানউৎসধরনসংস্করণসক্রিয়টীকা স্থির-ডানার বিমান ডরনিয়ার ডিও ২২৮ জার্মানি  সামুদ্রিক টহল  এনজি ৪টি  হেলিকপ্টার  আগুস্তা ওয়েস্টল্যান্ড এডব্লিউ ১০৯ ইতালি  অনুসন্ধান ও উদ্ধার  ২টি   আগুস্তা ওয়েস্টল্যান্ড এডব্লিউ ১৫৯ ইতালি  ডুবোজাহাজ বিধ্বংসী  ২টি অর্ডারে     ভবিষ্যৎ আধুনিকায়ন পরিকল্পনা  নেভাল এভিয়েশনের জন্য দুটি ডরনিয়ার ডিও ২২৮এনজি বিমান ২০১৭ সালে অর্ডার করা হয় যা বর্তমানে নির্মানাধীন। এই দুটি বিমান সীস্প্রে ৫০০০ই এইএসএ রাডার দিয়ে সজ্জিত হবে।   বাংলাদেশ নৌবাহিনী মোট চারটি হেলিকপ্টার কেনার জন্য দরপত্র আহ্বান করেছিল। এই হেলিকপ্টারগুলিতে ডুবোজাহাজ বিধ্বংসী যুদ্ধ সক্ষমতা, জাহাজ বিধ্বংসী যুদ্ধ সক্ষমতা, দিগন্তের অপর পাশে লক্ষ্যস্থিরকরণ, সামুদ্রিক অনুসন্ধান ও উদ্ধার, বিশেষ অভিযান পরিচালনা ইত্যাদি সক্ষমতা থাকবে।  ২০১৯ সালের ডিসেম্বরে বাংলাদেশ নেভাল একাডেমির শীতকালীন রাষ্ট্রপতি কুচকাওয়াজে প্রধানমন্ত্রী নৌবাহিনীর ভবিষ্যৎ পরিকল্পনা সম্পর্কে অবহিত করেন। তিনি জানান, নৌবাহিনীতে ভবিষ্যতে আরও সামুদ্রিক টহল বিমান, ডুবোজাহাজ বিধ্বংসী হেলিকপ্টার এবং দূরপাল্লার টহল বিমান যুক্ত হবে।   আরও দেখুন   বাংলাদেশ বিমান বাহিনী  বাংলাদেশ আর্মি এভিয়েশন গ্রুপ  তথ্যসূত্র   বিষয়শ্রেণী:বাংলাদেশের বিমানচালনা বিষয়শ্রেণী:বাংলাদেশ নৌবাহিনী
কবি অথবা দণ্ডিত অপুরুষ হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।  হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।  বিষয়বস্তু  হাসান রশিদ নামের এক কবিকে নিয়ে উপন্যাসের মূল কাহিনী যে এক নিসঃঙ্গ মানুষ, নিজস্ব বাসা আছে কিন্তু বাসায় সে ছাড়া আর কেউ থাকেনা, হাসান কবিতা লেখে, কবি-বন্ধু/অন্যান্য কবিদের সঙ্গে আড্ডা দেয়, পতিতালয়ে যায় - এভাবেই চলে তার জীবন। একদা সে আলাউদ্দীন রেহমান নামের এক বন্ধুর বিশেষ অনুরোধে বিজ্ঞাপনের চিত্রনাট্য-কাহিনী লিখার কাজে তার কম্পানি এ্যাড ২০০০-এ যোগ দেয় যদিও এর আগে হাসান পেশা হিসেবে একটি গ্রামের কলেজে শিক্ষকতা করতো কিন্তু পড়ে তা ছেড়ে দিয়েছিলো। হাসানের জীবনের শ্যামলী নামের এক নারীসঙ্গ আসে যে বিবাহিত কিন্তু একদিন হাসানের কাছে অপরাধবোধ হবার কারণে সে নিজেই শ্যামলীর স্বামী ফরহাদকে টেলিফোন করে তার সঙ্গে শ্যামলীর পরকীয়ার কথা জানিয়ে দিয়ে সম্পর্কটা নষ্ট করে দেয়। উপন্যাসের শেষে হাসানের বয়স যখন একচল্লিশ থাকে তখন তার জীবনে মেঘা নামের একটা মেয়ে আসে যে হাসানের চেয়ে একুশ বছরের ছোটো এবং এই মেঘার কারণে হাসানের জীবন ধ্বংস হয়ে যায়।   চরিত্রসমূহ   হাসান রশিদ - পুরোনাম মোহাম্মদ আবুল হোসেন তালুকদার, একজন নিসঙ্গ মানুষ যে কবিতা লেখে  আলাউদ্দীন রেহমান - একজন ব্যবসায়ী, নিজস্ব কম্পানি আছে, হাসানের বন্ধু, হাসান তার কম্পানিতে চাকরি পায়  শ্যামলী - এক বিবাহিত নারী যার সঙ্গে হাসানের পরকীয়া প্রেম থাকে, হাসানের চেয়ে ছয় বছরের বড়  ফরহাদ হোসেন - শ্যামলীর স্বামী  মেঘা - হাসানের সঙ্গে বিয়ে ছাড়াই একত্রবাসকারী এক অল্পবয়স্ক মেয়ে, শ্যামলীর সঙ্গে সম্পর্কচ্ছেদের অনেক পর এই মেয়েটির সঙ্গে হাসানের পরিচয় হয়  ইয়াসমীন - উঠতি বয়সী এক তরুণী যে হাসানের সঙ্গে প্রেম করতে চায়   আরও দেখুন   হুমায়ুন আজাদের গ্রন্থতালিকা   তথ্যসূত্র    বহিঃসংযোগ     বিষয়শ্রেণী:১৯৯৯-এর উপন্যাস বিষয়শ্রেণী:২০শ শতাব্দীর উপন্যাস বিষয়শ্রেণী:১৯৯৯-এর বাংলাদেশী উপন্যাস বিষয়শ্রেণী:হুমায়ুন আজাদের উপন্যাস বিষয়শ্রেণী:লেখক সম্পর্কিত উপন্যাস বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই বিষয়শ্রেণী:উপন্যাসে যৌনতা
থাম্ব|150px|পুরো শরীরের ভারোত্তোলন ব্যায়াম করা যায় একজোড়া ডাম্বেল আর কয়েক সেট ভারী চাকতি দিয়ে। থাম্ব|150px|ওজন প্রশিক্ষণে বিভিন্ন রকম ফিটনেস ব্যায়াম অন্তর্ভুক্ত থাকে। ওজন প্রশিক্ষণ বা ভরচর্চা বা ভারচর্চা, ইংরেজিতে ওয়েট ট্রেনিং হল শক্তি প্রশিক্ষণের একটি সাধারণ প্রকরণ, যা শারীরিক শক্তি ও ঐচ্ছিক পেশীর বিকাশে সাহায্য করে।Keogh, Justin W, and Paul W Winwood. “Report for: The Epidemiology of Injuries Across the Weight-Training Sports.” Altmetric – Vitamin C Antagonizes the Cytotoxic Effects of Antineoplastic Drugs, Mar. 2017, summon.altmetric.com/details/8964732. এটি ভারী ভারত্তলক বস্তু, ডাম্বেল ও ভারী প্লেটের দ্বারা মহাকর্ষ শক্তিকে কাজে লাগায়, যেন পেশীর সংকোচন ও প্রসারণের মাধ্যমে উৎপন্ন শক্তির দ্বারা সেই শক্তির সমতুল্য ভারী বস্তুকে মহাকর্ষের বিপরীত দিকে (উপরের দিকে) বল প্রয়োগ করে উপরে তোলা যায়। ওজন প্রশিক্ষণে বিভিন্ন প্রকারের বিশেষায়িত যন্ত্রপাতি ব্যবহার করে সুনির্দিষ্ট কিছু পেশীর ভারোত্তোলন ও নড়াচড়া করার মাধ্যমে সেগুলোকে শক্তিশালী করা হয়।  যে সকল খেলায় ওজন প্রশিক্ষণ ব্যবহার করা হয় সেগুলো হল: শরীর গঠন, ভারোত্তোলন, পাওয়ারলিফটিং, স্ট্রংমান, হাইল্যান্ড গেমস, হাতুড়ি নিক্ষেপ, শট পুট, চাকতি নিক্ষেপ, ও বর্শা নিক্ষেপ। আরও অনেক খেলায় প্রশিক্ষণের অংশ হিসেবে শক্তি প্রশিক্ষণের চর্চা করা হয়, এগুলো হল: আমেরিকান ফুটবল, বেজবল, বাস্কেটবল, একক নৌকা বাইচ, ক্রিকেট, ফুটবল, হকি, ল্যাক্রোস, মিশ্র মার্শাল আর্টস, সমন্বিত নৌকা বাইচ, রাগবি লীগ, রাগবি ইউনিয়ন, ট্রাক অ্যান্ড ফিল্ড, বক্সিং ও কুস্তি।   তথ্যসূত্র    গ্রন্থপঞ্জি                         বিষয়শ্রেণী:শারীরিক ব্যায়াম বিষয়শ্রেণী:শক্তি প্রশিক্ষণ বিষয়শ্রেণী:শরীর গঠন বিষয়শ্রেণী:ব্যায়ামের শারীরবিদ্যা